Na temelju članka 71. stavak 1. Zakon o pomorskom dobru i morskim lukama („Narodne novine“ broj 83/23), Uredbe o vrstama djelatnosti i visini minimalne naknade za dodjelu dozvola na pomorskom dobru („Narodne novine“ broj 16/24) i Plana upravljanja pomorskim dobrom na području Grada Šibenika za razdoblje od 2024. do 2028. godine („Službeni glasnik Grada Šibenika“ broj 10/23, 2/24 i 12/24), Gradonačelnik Grada Šibenika objavljuje

**IV. J A V N I N A T J E Č A J**

**za dodjelu dozvola na pomorskom dobru na području Grada Šibenika**

**I. MIKROLOKACIJE, DJELATNOSTI, SREDSTVA I MINIMALNA GODIŠNJA**

**NAKNADA**

1. Mikrolokacije, djelatnosti, sredstva i početni iznos godišnje naknade za svaku od djelatnosti predviđenih na pojedinim mikrolokacijama za koje se raspisuje ovaj natječaj za dodjelu dozvola na pomorskom dobru su slijedeće:

**1.1.** Mikrolokacija: 1A – naselje Jadrija, na kat. čest. 6206/3 k.o. Martinska

– 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pripreme i usluživanja pića i hrane | objekt gotove konstrukcije tlocrtne površine do 15 m2 | 1 komad | 3.000,00 EUR |
| Ugostiteljska djelatnost pripreme i usluživanja pića i hrane | terasa | 70 m2 | 60,00 EUR |
| UKUPNA POČETNA GODIŠNJA NAKNADA PO DOZVOLI: 7.200,00 EUR | | | |

**1.2.** Mikrolokacija: 1A - naselje Jadrija na kat. čest. 6202/2 k.o. Martinska desno kod

Trampulina – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pripreme i usluživanja pića i hrane | samoposlužni aparat za pržene krumpiriće | 1 komad | 300,00 EUR |
| UKUPNA POČETNA GODIŠNJA NAKNADA PO DOZVOLI: 300,00 EUR | | | |

**1.3.** Mikrolokacija: 1F - naselje Jadrija, na dijelu kat. čest. 6227/1 a ispred 6230/6 (novi broj)

k.o.. Zaton - Srima - 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Iznajmljivanje opreme za rekreaciju i sport | ležaljke | 40 komada | 40,00 EUR po komadu |
| Iznajmljivanje opreme za rekreaciju i sport | suncobrani | 20 komada | 40,00 EUR po komadu |
| UKUPNA POČETNA GODIŠNJA NAKNADA PO DOZVOLI: 2.400,00 EUR | | | |

**1.4.** Mikrolokacija: 1F - naselje Jadrija, na zapadnom dijelu ispred kat. čest. 6228/2 k.o..

Zaton - Srima – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Obrazovanje i podučavanje u području sporta i rekreacije | objekt za skladištenje za smještaj i izdavanje opreme za jedrenje | 1 komad | 200,00 EUR |
| UKUPNA POČETNA GODIŠNJA NAKNADA PO DOZVOLI: 200,00 EUR | | | |

**1.5.** Mikrolokacija: 1J - naselje Jadrija na dijelu kat. čest. 6201/10 k.o. Martinska (kod

igrališta) – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost korištenjem nepokretnog vozila | ugostiteljsko vozilo | 1 komad | 3.000,00 EUR |
| UKUPNA POČETNA GODIŠNJA NAKNADA PO DOZVOLI: 3.000,00 EUR | | | |

**1.6.** Mikrolokacija: 3A - naselje Brodarica lijevo od plaže Rezalište od kat. čest. 5551 do kat.

čest. 5411/22 sve k.o. donje Polje – **pozicija 9** – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Iznajmljivanje opreme za rekreaciju i sport | brodica na motorni pogon | 3 komada | 800,00 EUR po komadu |
| Iznajmljivanje opreme za rekreaciju i sport | pedaline | 1 komad | 100,00 EUR po komadu |
| UKUPNA POČETNA GODIŠNJA NAKNADA PO DOZVOLI: 2.500,00 EUR | | | |

**1.7.** Mikrolokacija: 3H - naselje Brodarica ispred kat. čest. 1066 k.o. Donje Polje i kat. čest.

3027/1 k.o. Donje Polje - 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pružanja usluga na kolicima | aparat z palačinke, pomfrit, kokice i kukuruz s vitrinom | 1 komad | 300,00 EUR |
| UKUPNA POČETNA GODIŠNJA NAKNADA PO DOZVOLI: 300,00 EUR | | | |

**1.8.** Mikrolokacija: 3J - naselje Brodarica na kat. čest. 3015/7 k.o. Donje Polje (ex na dijelu

5414/10 i 2899/160 k.o. Donje Polje) – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Trgovina na malo izvan prodavaonica | objekt gotove konstrukcije tlocrtne površine do 15 m2 za suvenirnicu | 1 komad | 3.000,00 EUR |
| UKUPNA POČETNA GODIŠNJA NAKNADA PO DOZVOLI: 3.000,00 EUR | | | |

**1.9.** Mikrolokacija: 8 - naselje Jadrtovac na kat. čest. 402/2 k.o. Jadrtovac – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pripreme i usluživanja pića i hrane | objekt gotove konstrukcije tlocrtne površine do 15 m2 | 1 komad | 3.000,00 EUR |
| Ugostiteljska djelatnost pripreme i usluživanja pića i hrane | terasa | 25 m2 | 60,00 EUR |
| UKUPNA POČETNA GODIŠNJA NAKNADA PO DOZVOLI: 4.500,00 EUR | | | |

**1.10.** Mikrolokacija: 9B - naselje Krapanj na dijelu kat. čest. 4102/48 k.o. Krapanj a ispred

ugostiteljskog objekta „Loža“ – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pripreme i usluživanja pića i hrane | terasa | 40 m2 | 60,00 EUR po m2 |
| UKUPNA POČETNA GODIŠNJA NAKNADA PO DOZVOLI: 2.400,00 EUR | | | |

**1.11.** Mikrolokacija: 9D - naselje Krapanj na kat. čest. 3364 k.o. Krapanj ispred caffe

Lanterna i ispred kat. čest. 8102 k.o. Krapanj - 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pripreme i usluživanja pića i hrane | objekt gotove konstrukcije tlocrtne površine do 15 m2 | 1 komad | 3.000,00 EUR |
| Ugostiteljska djelatnost pripreme i usluživanja pića i hrane | terasa | 12 m2 | 60,00 EUR po m2 |
| UKUPNA POČETNA GODIŠNJA NAKNADA PO DOZVOLI: 3.720,00 EUR | | | |

**1.12.** Mikrolokacija:10 B - naselje Grebaštica ispred kat. čest. 322/23 K.o. Krapanj –

1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Zabavne i rekreacijske djelatnosti | aparati za zabavu 2 komada | cca 15 m2 | 10,00 EUR po m2 zauzete površine |
| UKUPNA POČETNA GODIŠNJA NAKNADA PO DOZVOLI: 150,00 EUR | | | |

**1.13.** Mikrolokacija: 10B - naselje Grebaštica ispred kat. čest. 322/1 k.o.Krapanj (ispred kat.

čest. 322/28 i kat. čest. 322/32 a sve k.o. Krapanj) - 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pripreme i usluživanja pića i hrane | objekt gotove konstrukcije tlocrtne površine do 15 m2 | 1 komad | 3.000,00 EUR |
| UKUPNA POČETNA GODIŠNJA NAKNADA PO DOZVOLI: 3.000,00 EUR | | | |

**1.14.** Mikrolokacija: 10 C - naselje Grebaštica ispred 211/1 i \*424 sve k.o. Krapanj –

1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Iznajmljivanje opreme za rekreaciju i sport | plovilo na električni pogon - iMat | 4 komada | 200,00 EUR po komadu |
| Ugostiteljska djelatnost pružanja usluga na kolicima | aparat za palačinke | 1 komad | 300,00 EUR |
| Ugostiteljska djelatnost pružanja usluga na kolicima | aparat za „Slushy“ napitke | 1 komad | 300,00 EUR |
| UKUPNA POČETNA GODIŠNJA NAKNADA PO DOZVOLI: 1.400 EUR | | | |

**1.15.** Mikrolokacija: 11C - naselje Grebaštica - Šparadići ispred kat. čest. 156/4 k.o. Krapanj

i ispred kat. čest. \*698 k.o. Krapanj – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Iznajmljivanje opreme za rekreaciju i sport | ležaljke | 5 komada | 40,00 EUR po komadu |
| Iznajmljivanje opreme za rekreaciju i sport | kajaci | 2 komada | 100,00 EUR po komadu |
| Iznajmljivanje opreme za rekreaciju i sport | sup | 1 komad | 100,00 EUR po komadu |
| Iznajmljivanje opreme za rekreaciju i sport | brodica na motorni pogon | 1 komad | 800,00 EUR po komadu |
| UKUPNA POČETNA GODIŠNJA NAKNADA PO DOZVOLI: 1.300,00 EUR | | | |

**1.16.** Mikrolokacija: 14A - naselje Šibenik na dijelu kat. čest. 5907/1 a ispred kat. čest. 5251/2

i kat. čest. 5250 sve K.O. Šibenik – 1 dozvola

|  |  |  |  |
| --- | --- | --- | --- |
| Djelatnost | Sredstvo | Količina | Početni iznos |
| Ugostiteljska djelatnost pružanja usluga na kolicima | aparat za kokice | 1 komad | 300,00 EUR po komadu |
| Ugostiteljska djelatnost pružanja usluga na kolicima | aparat za šećernu vunu | 1 komad | 300,00 EUR po komadu |
| Zabavne i rekreacijske djelatnosti | trampolin sa 6 polja | cca 80 m2 | 10,00 EUR po m2 zauzete površine |
| UKUPNA POČETNA GODIŠNJA NAKNADA PO DOZVOLI: 1.400,00 EUR | | | |

2. Grafički prikaz mikrolokacija za izdavanje dozvola sastavni je dio Plana upravljanja pomorskim dobrom na području Grada Šibenika za razdoblje od 2024. do 2028. godine („Službeni glasnik Grada Šibenika“ broj 10/23, 2/24 i 12/24) i ovog natječaja.

Precizniji grafički prikaz priložiti će se uz svako rješenje o davanju dozvola na pomorskom dobru kao sastavni dio istog.

3. Ponuditelji/ovlaštenici dozvola dužni su se pridržavati svih uvjeta propisanih Zakonom o pomorskom dobru i morskim lukama („Narodne novine“ broj 83/23 – u daljnjem tekstu: Zakon), Planom upravljanja pomorskim dobrom na području Grada Šibenika za razdoblje od 2024. do 2028. godine („Službeni glasnik Grada Šibenika“ broj 10/23, 2/24 i 12/24), Odlukom o redu na pomorskom dobru („Službeni glasnik Grada Šibenika“ broj 10/23).

4. Utvrđuje se da se sve dozvole na temelju ovog javnog natječaja daju **na rok od dvije** **godine i vrijede do 31.12.2026. godine**, uz iznimke navedene u slijedećem stavku.

5. Dozvole na pomorskom dobru za dio područja kupališta Jadrija (prema grafičkim prilogu iz Plana upravljanja pomorskim dobrom na području Grada Šibenika za razdoblje od 2024. do 2028. godine: karta 1A) te za naselje Brodarica (prema grafičkom prilogu iz Plana upravljanja pomorskim dobrom na području Grada Šibenika za razdoblje od 2024. do 2028. godine: karta 3A, 3H i 3J) redni brojevi 1.1, 1.2, 1.6., 1.7. i 1.8. izdaju se na rok do početka rekonstrukcije predmetnih plaža/obala, sukladno Planu upravljanja pomorskim dobrom. O prihvaćanju ovog uvjeta natječaja ponuditelj daje pisanu izjavu.

6. Za mikrolokacije koje obuhvaćaju više djelatnosti i sredstava, a za koje se daje jedna dozvola, ponuditelji su dužni ponuditi naknadu za sve djelatnosti i sredstva koje su obuhvaćene dozvolom, u jednoj ponudi (ukupna godišnja naknada po dozvoli).

Ponude koje ne sadrže naknadu za sve djelatnosti i sredstva predviđene za jednu dozvolu neće se razmatrati.

Ukoliko se jedan ponuditelj natječe za više lokacija, za svaku lokaciju za koju se natječe mora dostaviti zasebnu ponudu.

**II. UVJETI OBAVLJANJA POJEDINIH DJELATNOSTI**

1.Obavezni uvjeti koje ponuditelji moraju ispunjavati su:

a) da je ponuditelj registriran za djelatnost za koju podnosi prijavu na natječaj

b) da ponuditelj nema dospjelih obveza temeljem javnih davanja

c) da ponuditelj nije koristio pomorsko dobro bez valjane pravne osnove i/ili uzrokovao štetu

na pomorskom dobru

d) da ponuditelj nema nepodmirenih dugovanja prema Gradu po bilo kojoj osnovi, osim ako je s Gradom regulirao plaćanje duga ili ako ponuditelj istodobno prema Gradu ima dospjelo nepodmireno potraživanje u iznosu koji je jednak ili veći od duga ponuditelja.

2.Uvjeti za obavljanje pojedinih djelatnosti

Djelatnost iznajmljivanja svih vrsta sredstava (brodice na motorni pogon, jedrilica, brodica na vesla, skuter, dječji skuter, sredstva za vuču s opremom (banana, tuba, guma, skije, padobran i sl.) dozvoljeno je obavljati isključivo izvan morske ograde uređene plaže, te uz pridržavanje svih propisa koji se odnose na sigurnost plovidbe. Brodice na motorni pogon koje su gliseri moraju imati propisano označeni vodeni prolaz.

Obavljanje djelatnost iznajmljivanja plažne opreme uključuje:

a) držanje plažne opreme (suncobrane, ležaljke, ronilačku opremu, opremu za plivanje i sl.)

uredno složene i smještene na dijelu pomorskog dobra koje je dozvolom na pomorskom

dobru određeno za njihov smještaj i izdavanje kada nisu iznajmljene korisniku,

b) spremanje plažne opreme na dio pomorskog dobra koje je dozvolom na pomorskom dobru

određeno za njihov smještaj i izdavanje kada korisnik prestane koristiti plažnu opremu,

c) redovito održavanje i čišćenje pomorskog dobra na kojem se dobila dozvola,

d) dužnost ostaviti slobodni pojas od minimalno 2 metra od crte srednjih viših visokih voda

mjereno vodoravno

Obavljanje ugostiteljske djelatnosti u restoranima, barovima, catering objektima i objektima jednostavnih usluga uključuje obvezu priključka na vodovod i odvodnju, a ako te mogućnosti nema, imaju obvezu postavljanja spremnika za vodu i odvodnju.

**III. SADRŽAJ PONUDE**

Pisana ponuda za sudjelovanje na natječaju mora sadržavati:

1. Osnovne podatke o ponuditelju (ime i prezime, adresa, OIB za fizičku osobu odnosno naziv, sjedište, OIB za pravnu osobu, broj telefona/mobitela, e mail adresu);

2. Naznaku mikrolokacije za koju se podnosi ponuda (redni broj iz Natječaja i naziv mikrolokacije);

3. Prospekt proizvođača ili fotografija sredstva s kojim će se obavljati djelatnost;

4. Ponuđeni iznos naknade izražen u eur-ima za razdoblje od jedne (1) godine;

5. Kao jamstvo za ozbiljnost ponude Bjanko zadužnicu ovjerenu od javnog bilježnika u visini početnog godišnjeg iznosa naknade za dozvolu na pomorskom dobru;

6. Dokaz o registraciji djelatnosti za koju se traži davanje dozvole (izvod iz sudskog ili obrtničkog registra ili izvod iz registra udruga ili odobrenje nadležnog tijela za obavljanje

djelatnosti), ne starije od šest (6) mjeseci od dana raspisivanja natječaja (preslika ili izvornik);

7. Dokaz o sposobnosti brodice/broda za plovidbu ( u slučajevima kada se djelatnost obavlja brodicom na motorni pogon, sredstvom za vuču – brodica i plovilom na vodomlazni pogon – skuterom), (preslika);

8. Potvrdu Porezne uprave da ponuditelj nema dugovanja s osnova javnih davanja, ne starije od 30 dana od dana raspisivanja natječaja;

9. Izjave ovjerene kod javnog bilježnika u izvorniku:

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka:

- ukoliko se nalaze izvan odobrene lokacije

- ako se predmeti i stvari nalaze na lokaciji nakon isteka ili ukidanja dozvole

na pomorskom dobru i

- ako se predmeti i stvari nalaze na lokaciji dozvole te ukoliko se na

lokaciji postavljaju predmeti i stvari koje nisu odobrene dozvolom na

pomorskom dobru (IZJAVA 1),

- izjava ponuditelja pod kaznenom i materijalnom odgovornošću da protiv ponuditelja nije izrečena upravna ili druga mjera zbog kršenja propisa na pomorskom dobru od strane nadležnih institucija ili da protiv ponuditelja nije izrečena pravomoćna presuda kojom je utvrđeno da je isti kršio propise na pomorskom dobru do dana raspisivanja ovog javnog natječaja (IZJAVA 2),

Ukoliko Grad Šibenik po službenoj dužnosti utvrdi da su protiv ponuditelja izrečene gore navedene mjere ili presude, ponuda tog ponuditelja smatra se nevaljalom, te se neće razmatrati u postupku ocjenjivanja.

Obrasci izjava u ovoj točki čine sastavni dio ovog javnog natječaja.;

10. Izjava ponuditelja o vremenskom razdoblju u kojem će tijekom kalendarske godine obavljati djelatnost (IZJAVA 3).

Obrazac izjave u ovoj točki čine sastavni dio ovog javnog natječaja;

11. Izjava ponuditelja koji dostavljaju ponude za dio područja kupališta Jadrija (prema grafičkim prilogu iz Plana upravljanja pomorskim dobrom na području Grada Šibenika za razdoblje od 2024. do 2028. godine: karta 1A) te za naselje Brodarica (prema grafičkom prilogu iz Plana upravljanja pomorskim dobrom na području Grada Šibenika za razdoblje od 2024. do 2028. godine: karte 3A, 3 H i 3J) redni brojevi dozvola 1.1, 1.2, 1.6., 1.7. i 1.8., o uvjetnom korištenju pomorskog dobra (IZJAVA 4).;

12. Isprava iz koje je razvidno da je ponuditelj u posljednjih 5 godina najmanje 1 godinu obavljao gospodarsku djelatnost na pomorskom dobru temeljem koncesije ili koncesijskog odobrenja – potvrda jedinica lokalne ili područne (regionalne) samouprave ili drugog davatelja koncesije ili koncesijskog odobrenja (osim za ponuditelja koji je djelatnost u prethodno navedenom razdoblju obavljao na temelju koncesijskog odobrenja na području Grada Šibenika).;

13. Ukoliko ponuditelj posjeduje certifikat kvalitete o upotrebi opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima, isti dostavlja u ponudi a kako bi bio vrednovan prema kriteriju iz točke V..

**IV. DOSTAVA, VRIJEME I MJESTO OTVARANJA PONUDA I NAČIN**

**PROVOĐENJA NATJEČAJA**

1. Ponude, bez obzira na način dostave, moraju biti zaprimljene u pisarnici Grada Šibenika, **najkasnije do 07. veljače 2025. godine, do 14,00 sati,** a ponude koje pristignu nakon isteka roka za dostavu ponuda neće biti predmetom ocjene ponuda.

**Pismene ponude predaju se u zatvorenim omotnicama s naznakom**

**„ZA IV. NATJEČAJ ZA DODJELU DOZVOLA NA POMORSKOM DOBRU –**

**redni broj iz natječaja \_\_\_\_\_\_ - NE OTVARAJ “**

**neposredno u pisarnici Grada Šibenika, Trg palih branitelja Domovinskog rata 1, Šibenik ili preporučeno poštom na adresu: Grad Šibenik, Trg palih branitelja Domovinskog rata 1, Šibenik**

2. Na omotnici mora biti naznačeno ime i adresa ponuditelja, tako da se ponuda može neotvorena vratiti ponuditelju u slučaju da se zaprimi nakon isteka roka za predaju ponuda.

3. Nepotpune, neuredne i nepravodobne ponude neće se razmatrati.

4. Ponude se otvaraju 10. veljače 2025. godine, s početkom u 9,00 sati u prostorima Gradske

Uprave Šibenik, soba br. 10, Trg palih branitelja Domovinskog rata 1.

Otvaranju ponuda mogu biti prisutne ovlaštene ili opunomoćene osobe ponuditelja, što se utvrđuje prije pristupanja otvaranju ponuda predočenjem punomoći i osobne iskaznice, te izvoda iz obrtnog ili drugog registra.

5. Natječaj provodi Povjerenstvo za dodjelu dozvola na pomorskom dobru (u daljnjem tekstu: Povjerenstvo).

Povjerenstvo otvara pristigle ponude i utvrđuje koje ponude ispunjavaju uvjete objavljene u ovom natječaju.

O tijeku sjednice vodi se zapisnik koji potpisuju svi prisutni članovi Povjerenstva.

Prije otvaranja ponuda, Povjerenstvo utvrđuje koliko je ponuda zaprimljeno i jesu li iste pravodobne s obzirom da se ponude koje nisu predane u za to ostavljenom roku neće razmatrati, te u tom smislu se donosi odgovarajuća odluka koja se unosi u zapisnik.

Nakon što je utvrdilo koje su ponude pravodobne, Povjerenstvo pristupa otvaranju pristiglih ponuda prema redoslijedu zaprimanja te utvrđuje sadržavaju li iste sve podatke i dokumentaciju propisanu natječajem (potpune ponude). Ponude koje nisu potpune, neće se razmatrati, već će se odbaciti kao nevaljane, te u tom smislu Povjerenstvo donosi odluku i istu unosi u zapisnik.

Povjerenstvo ocjenjuje ponude koje su pravodobne, potpune i ispunjavaju uvjete propisane ovim Natječajem te na temelju zbroja bodova utvrđuje rang listu ponuditelja. Najviše rangirani ponuditelj je onaj ponuditelj čija je ponuda ocijenjena s najvećim brojem bodova, uz ispunjavanje ostalih uvjeta propisanih ovim Natječajem.

Ako dva ili više ponuditelja ostvare jednak broj bodova prema kriteriju ocjenjivanja, pravo prvenstva ima ponuditelj čiji je ponuđeni iznos naknade za dozvolu na pomorskom dobru veći.

Ukoliko dva ili više ponuditelja u slučaju iz prethodnog stavka imaju isti iznos ponuđene cijene ponovit će se postupak javnog nadmetanja.

Po okončanju postupka natječaja, zapisnik o otvaranju i ocjeni ponuda s utvrđenom rang listom ponuditelja i prijedlogom odluke o odabiru najpovoljnijeg ponuditelja Povjerenstvo dostavlja Gradonačelniku Grada Šibenika.

Odluku o odabiru najpovoljnijeg ponuditelja, na prijedlog Gradonačelnika Grada Šibenika, donosi Gradsko vijeće Grada Šibenika u roku od 30 dana od dana isteka roka za dostavu ponuda.

Na temelju odluke Gradskog vijeća Grada Šibenika, a po prethodno provedenom natječaju, rješenje o davanju dozvole na pomorskom dobru najpovoljnijem ponuditelju donosi Gradonačelnik Grada Šibenika.

**V. KRITERIJI ZA OCJENU NAJPOVOLJNIJE PONUDE**

1. Određuje se način ocjenjivanja ponuda zaprimljenih na natječaj za davanje dozvola uz uvjet ispunjenja ostalih uvjete iz javnog natječaja.

|  |  |  |
| --- | --- | --- |
| Kriterij ocjenjivanja | Postotak ocjene ponude | Max. broj bodova |
| - ponuđeni iznos naknade | 60% | 60 |
| - prethodno iskustvo i dobro i odgovorno obavljanje djelatnosti, odnosno korištenje pomorskog dobra | 10% | 10 |
| - upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima | 10% | 10 |
| - vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) | 20% | 20 |

2. Ponuđeni iznos naknade za dozvolu na pomorskom dobru iznosi najviše 60% ocjene ponude. Ponuda s najviše ponuđenim iznosom naknade dobiva 60 bodova, a bodovna vrijednost ostalih ponuda izračunava se prema sljedećoj formuli:

iznos naknade ocijenjene ponude

bodovi = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ X 60

iznos najviše ponude

3. Prethodno iskustvo i dobro i odgovorno obavljanje djelatnosti, odnosno korištenje pomorskog dobra iznosi najviše 10 % ocjene ponude, a dokazuje se ispravom iz koje je razvidno da je ponuditelj u posljednjih 5 godina najmanje 1 godinu obavljao gospodarsku djelatnost na pomorskom dobru temeljem koncesije ili koncesijskog odobrenja – potvrda jedinice lokalne ili područne (regionalne) samouprave ili drugog davatelja koncesije ili koncesijskog odobrenja.

Ponuditelj koji je djelatnosti u prethodno navedenom razdoblju obavljao na temelju koncesijskog odobrenja na području Grada Šibenika, nije u obvezi priložiti navedenu potvrdu, budući se navedeno utvrđuje uvidom u službenu evidenciju.

Ponuditelj je obvezatan navesti prethodno iskustvo u ponudbenom obrascu.

|  |  |
| --- | --- |
| Prethodno iskustvo i dobro i odgovorno obavljanje djelatnosti, odnosno korištenje pomorskog dobra | Broj bodova |
| NE | 0 |
| DA | 10 |

4. Upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima iznosi najviše 10 % ocjene ponude. Dokaz ispunjenja prethodnog uvjeta je dostava minimalno jednog certifikata proizvođača opreme o EU sukladnosti.

|  |  |
| --- | --- |
| Upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima | Broj bodova |
| NE | 0 |
| DA | 10 |

5. Vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) iznosi najviše 20 % ocjene ponude, a dokazuje se izjavom ponuditelja o vremenskom razdoblju u kojem će se tijekom kalendarske godine obavljati djelatnost.

Uredna ponuda s najdužim vremenskim razdobljem obavljanja djelatnosti u kalendarskoj godini dobiva 20 bodova, a bodovna vrijednost ostalih ponuda izračunava se prema sljedećoj formuli:

razdoblje obavljanja djelatnosti ocjenjivane ponude (u danima)

bodovi = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ X 20

najduže razdoblje obavljanja djelatnosti (u danima)

**VI. ROK ZA UPLATU NAKNADE ZA DOZVOLU NA POMORSKOM DOBRU**

Godišnja naknada za dozvole na pomorskom dobru za 2025. godinu, plaća se prije izdavanja dozvole, po stupanju na snagu odluke o odabiru najpovoljnijeg ponuditelja za dodjelu dozvola na pomorskom dobru predstavničkog tijela.

Zajedno s dostavom potvrde o uplati godišnje naknade za dozvolu na pomorskom dobru za 2025. godinu i prije izdavanja dozvole ovlaštenik dozvole je dužan dostaviti bjanko zadužnicu na iznos u visini ponuđene naknade za razdoblje od jedne (1) godine, kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere, te radi naplate eventualnih troškova ovrhe.

Sve informacije o Natječaju, mogu se dobiti u Upravnom odjelu za komunalne djelatnosti Grada Šibenika, telefon 022-431-030, svakim danom od 11,00 do 14,00 sati.

Ovaj natječaj objavit će se u „Službenom glasniku Grada Šibenika“, na oglasnoj ploči Grada Šibenika, na službenim mrežnim stranicama Grada Šibenika ([www.sibenik.hr](http://www.sibenik.hr)) i „Slobodnoj Dalmaciji“.

GRADONAČELNIK

Željko Burić, dr. med.

KLASA:934-01/25-01/2

URBROJ:2182-1-03-25-1

Šibenik, 17. siječnja 2025.